gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8954, del 17-11-2020 (2020/9706)

Extracte de la Resolució del 2 de novembre de 2020, de la vicerectora d'Estudiantat i Compromís Social de la Universitat Jaume I, per la qual es convoquen les beques-pràctiques Fundacio ONCE-CRUE Universitats Espanyoles, curs 2020-2021.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8954

Data del DOGV
:   17-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9706


Data del document
:   02-11-2020

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució del 2 de novembre de 2020, de la vicerectora d'Estudiantat i Compromís Social de la Universitat Jaume I, per la qual es convoquen les beques-pràctiques Fundacio ONCE-CRUE Universitats Espanyoles, curs 2020-2021. [2020/9706]  
BDNS: 531238  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet dels quals pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Estes ajudes estan dirigides a estudiantat de la Universitat Jaume I de Castelló, amb discapacitat reconeguda, igual o superior al 33 %, que estiga en condicions de realitzar les pràctiques acadèmiques externes, siguen curriculars o extracurriculars  
  
Segon. Finalitat  
Esta convocatòria de beques Fundació ONCE-CRUE té com a objectiu facilitar el desenvolupament de pràctiques acadèmiques externes curriculars o extracurriculars, de grau o màster oficial o propi, de l'alumnat de l'UJI amb discapacitat reconeguda igual o superior al 33 %, que haja superat més del 50 % dels crèdits en el cas dels graus, amb la finalitat de promoure la millora de la seua ocupabilitat i futur professional.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 9750 ?.  
  
Cinqué. Termini de presentació de sol·licituds  
30 novembre 2020.  
  
Castelló de la Plana, 2 de novembre de 2020.- La rectora, p d. (Resolució de 12 de juny de 2018, DOGV de 14 de juny), la vicerectora d'Estudiantat i Compromís Social: Inmaculada Rodríguez Moya.
Diari Oficial de la Generalitat Valenciana


Sumari del DOGV 8836, del 16-06-2020 (2020/4299)

Informació pública de l'acord d'iniciació d'ofici del procediment de suspensió temporal de l'execució del Programa d'actuació integrada de la unitat d'execució del sector 24/Riu Sec, de Castelló.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8836

Data del DOGV
:   16-06-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/4299


Data del document
:   08-06-2020

Organisme emissor
:   Entitat Valenciana d'Habitatge i Sòl

Tipus de document
:   Anunci

Descriptors 

:   * pla d'urbanisme

Informació pública de l'acord d'iniciació d'ofici del procediment de suspensió temporal de l'execució del Programa d'actuació integrada de la unitat d'execució del sector 24/Riu Sec, de Castelló. [2020/4299]  
El present anunci s'efectua a fi de donar publicitat a la Resolució de 4 de juny de 2020, del director general de l'Entitat Valenciana d'Habitatge i Sòl de la Generalitat -EVHA-, dictada en la seua condició d'agent urbanitzador, per gestió directa autonòmica, del Programa d'actuació integrada de la unitat d'execució del sector 24/Riu Sec, de Castelló. Sobre la base d'aquest acord s'inicia d'ofici la fase d'informació pública del procediment de suspensió temporal de l'execució de l'esmentat programa, amb el tràmit d'exposició al públic, per un termini de quinze dies.  
El programa va ser aprovat definitivament per Resolució del 14 de juny de 2007 ,del conseller de Territori i Habitatge (BOP de Castelló núm. 81, 30.06.2007).  
El text complet de l'acord podrà ser consultat en la pàgina web de l'Entitat Valenciana d'Habitatge i Sòl, en l'adreça electrònica:  
  
http://www.evha.es/portal/dogv-anuncios/resolucion-pai-s24.pdf  
  
València, 8 de juny de 2020.- El director general de l'Entitat Valenciana d'Habitatge i Sòl: Alberto Aznar Traval.
Diari Oficial de la Generalitat Valenciana


Sumari del DOGV 8871, del 31-07-2020 (2020/6172)

Extracte de la convocatòria de dues beques d'iniciació a la investigació. Projecte 18I394 «PRO-ONTODIC. Protocolos para la creación de diccionarios terminológicos basados en ontologías (modelo ONTODIC)». Directora: María Amparo Alcina Caudet.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8871

Data del DOGV
:   31-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6172


Data del document
:   24-07-2020

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la convocatòria de dues beques d'iniciació a la investigació. Projecte 18I394 «PRO-ONTODIC. Protocolos para la creación de diccionarios terminológicos basados en ontologías (modelo ONTODIC)». Directora: María Amparo Alcina Caudet. [2020/6172]  
BDNS (identif.): 517389.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet dels quals pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Estudiantat de l'UJI, en el curs acadèmic 2020/2021, del grau en Traducció i Interpretació, que haja superat almenys el 50 % dels crèdits de la titulació, que no haja superat tots els crèdits dels quals consta la titulació o els crèdits extra dels quals la persona sol·licitant s'haja pogut matricular, i que tinga la nacionalitat espanyola, siga nacional d'un estat membre de la Unió Europea, o siga estranger amb permís de residència o d'estudis a Espanya i la documentació identificativa en vigor, en el moment de la incorporació a la beca.  
  
  
Segon. Finalitat  
Obtenir formació i col·laborar en el projecte d'investigació: «PRO-ONTODIC. Protocolos para la creación de diccionarios terminológicos basados en ontologías (modelo ONTODIC).  
  
Tercer. Característiques  
Dues beques d'iniciació a la investigació amb dedicació de 15 hores setmanals i una retribució bruta mensual de 350 euros. Les persones beneficiàries seran incloses en el Règim General de la Seguretat Social.  
  
La durada prevista és de 2,5 mesos.  
  
Quart. Bases reguladores  
Accessibles a: http://www.uji.es/seu/info-adm/tao/  
  
Cinqué. Import  
L'import global destinat a la concessió d'aquestes beques és de 2.056,54 euros.  
  
Sisé. Termini de presentació de sol·licituds  
Deu dies a partir del següent al de la publicació d'aquest extracte en el Diari Oficial de la Generalitat Valenciana.  
  
Castelló de la Plana, 24 de juliol de 2020.- El vicerector d'Investigació i Transferència: Jesús Lancis Sáez.
Diari Oficial de la Generalitat Valenciana


Sumari del DOGV 8967, del 04-12-2020 (2020/10126)

Notificació de la sentència dictada en el judici verbal número 258/2019.
------------------------------------------------------------------------

### Dades del document

Número de DOGV
:   8967

Data del DOGV
:   04-12-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/10177


Organisme emissor
:   Jutjat de Primera Instància i Instrucció Número 5 de Nules

Tipus de document
:   Edicte

Notificació de la sentència dictada en el judici verbal número 258/2019. [2020/10260]  
De: Zaida Ferrandis Arnau.  
Procuradora: Inmaculada Tomás Fortanet.   
Contra: Allianz Seguros, SA i Arturo Álvarez Vila.  
Procuradora: Paz García Peris.   
En el procediment de judici verbal 258/2019-I, seguit a instàncies de Zaida Ferrandis Arnau, contra Allianz Seguros, SA i Arturo Álvarez Vila, s'ha dictat la sentència que té l'encapçalament i la dispositiva que, literalment, són com segueix:  
  
Sentència núm. 40/20  
Jutgessa que la dicta: Estela Vidal Fayos.  
Lloc: Nules.  
Data: 6 d'abril de 2020.  
Estela Vidal Fayos, jutgessa del Jutjat de Primera Instància i Instrucció número 5 de Nules, he vist les actuacions de judici verbal número 258/19, seguides a instàncies d'Inmaculada Tomás Fortanet, procuradora dels tribunals, en nom i representació de Zaida Ferrandis Arnau, contra Arturo Álvarez Vila, en situació de rebel·lia processal, i contra l'entitat asseguradora Allianz Seguros, SA, representada per la procuradora Paz García Peris.  
  
«Dispositiva  
Estime íntegrament la demanda interposada per la procuradora Inmaculada Tomás Fortanet, en nom i representació de Zaida Ferrandis Arnau, contra Arturo Álvarez Vila, en situació de rebel·lia processal, i contra l'entitat asseguradora Allianz Seguros, SA, representada per la procuradora Paz García Peris, i, en conseqüència, condemne els demandats, de manera directa i solidària, al pagament a l'actora de la quantitat de 2.769,28 euros, així com al pagament dels interessos legals, de conformitat amb el que es disposa en l'últim paràgraf del fonament jurídic tercer, i a costes.  
Notifiqueu aquesta resolució a les parts, així com que no és susceptible de cap recurs.»  
  
I, atés que es desconeix el parador del demandat, Arturo Álvarez Vila, expedisc aquest edicte a fi que li valga de notificació en deguda forma.  
  
Nules, 16 de novembre de 2020.- La lletrada de l'Administració de justícia: Tamara Mantoan Ochera.
Diari Oficial de la Generalitat Valenciana


Sumari del DOGV 8858, del 16-07-2020 (2020/4898)

Notificació de la sentencia dictada en el procediment ordinari número 208/2015.
-------------------------------------------------------------------------------

### Dades del document

Número de DOGV
:   8858

Data del DOGV
:   16-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/4898


Organisme emissor
:   Jutjat de Primera Instància Número 6 d'Alzira

Tipus de document
:   Edicte

Notificació de la sentencia dictada en el procediment ordinari número 208/2015. [2020/4898]  
Amparo Martínez Pellicer, lletrada de l'Administració de justícia del Jutjat de Primera Instància núm. 6 d'Alzira, certifique que en les actuacions de judici ordinari 208/15, s'ha dictat sentència de data 17.02.2017, la còpia íntegra de la qual queda a la disposició de la part demandada, Salazones Algemesí, SL, en aquesta oficina judicial, i se li fa saber que es pot interposar recurs d'apel·lació.  
I atés que aquest demandat està en parador ignorat, s'expedeix el present edicte, complint el que es disposa en la Instrucció 6/2012 de la Secretaria General de l'Administració de justícia, relativa a la publicació d'edictes en diaris i butlletins oficials i la protecció de dades, a fi que li servisca de notificació en forma deguda.  
  
Alzira 11 de novembre de 2019.- La lletrada de l'Administració de justícia: Amparo Martínez Pellicer.
Diari Oficial de la Generalitat Valenciana


Sumari del DOGV 8714, del 10-01-2020 (2019/10009)

Notificació de la sentència dictada en el rotllo d'apel·lació número 618/2018.
------------------------------------------------------------------------------

### Dades del document

Número de DOGV
:   8714

Data del DOGV
:   10-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/10923


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotllo d'apel·lació número 618/2018. [2019/10008]  
M. Dolores Estellés Rodríguez, lletrada de l'Administració de justícia de la Secció Huitena de l'Audiència Provincial de València, faig saber que, en aquesta sala, s'ha ordenat la publicació d'aquest acte de comunicació:  
  
«Procediment: rotlle d'apel·lació número 618/2018  
Apel·lant: Carlos Sanchis López  
Apel·lat: CaixaBank, SA.  
Acte processal que es publica: Sentència número 235/2019, de 15 d'abril, de 2019  
Objecte: notificació a Esther Antón Antón, atés que se'n desconeix el parador actual  
Mode i termini d'impugnació: recurs de cassació i infracció processal per 20 dies.»  
  
El text íntegre de la resolució que es publica podrà ser consultat i/o obtindre'n una còpia en la Secretaria d'aquest òrgan judicial en hores d'audiència. Aquest edicte compleix els criteris de protecció de dades de caràcter personal en l'àmbit de l'Administració de justícia establits en els articles 236 bis i següents de la Llei orgànica del poder judicial (LOPJ) i la Instrucció 6/2012 de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades.  
  
València, 24 d'octubre de 2019.- La lletrada de l'Administració de justícia: M. Dolores Estellés Rodríguez.
Diari Oficial de la Generalitat Valenciana


Sumari del DOGV 8913, del 25-09-2020 (2020/7455)

Notificació de la sentència dictada en el judici ordinari número 1234/18.
-------------------------------------------------------------------------

### Dades del document

Número de DOGV
:   8913

Data del DOGV
:   25-09-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/7455


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el judici ordinari número 1234/18. [2020/7455]  
Procediment: procediment ordinari [ORO] - 1234/218-E   
María Esmeralda González Sánchez, lletrada de l'Administració de justícia del Jutjat de Primera Instància núm. 2 d'Elx, faig saber que en virtut dels acords en les actuacions de referència, per resolució del dia de la data, mitjançant la qual s'acorda dur a terme l'acte de comunicació següent: notificar sentència de data 10-02-2020, que va dirigit a Gabriel Tafalla Ballester.  
En atenció al desconeixement de l'actual domicili o residència d'aquesta part, la lletrada de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha acordat la publicació del present edicte en el Diari Oficial de la Generalitat Valenciana, per a portar a efecte aquest acte de comunicació, i fer-li saber que contra la resolució dictada es pot interposar recurs de reposició, en el termini de 5 dies, davant aquest jutjat.  
Així mateix, es fa saber a la part que les actuacions estan a la seua disposició en la secretaria d'aquest jutjat, on podrà tindre coneixement íntegre de l'acte.  
  
Elx, 3 de setembre de 2020.- La lletrada de l'Administració de justícia: María Esmeralda González Sánchez.
Diari Oficial de la Generalitat Valenciana


Sumari del DOGV 8950, del 12-11-2020 (2020/9523)

CORRECCIÓ d'errades de la Resolució 21 de setembre de 2020, del director de l'Institut Valencià d'Art Modern, per la qual es convoca procés de selecció per a l'ingrés com a personal fix en el lloc de treball de l'IVAM de naturalesa laboral, número 99, cap de Comunicació, corresponent al torn lliure de l'oferta d'ocupació pública de l'IVAM de 2017, convocatòria 1/2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8950

Data del DOGV
:   12-11-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/9523


Data del document
:   10-11-2020

Organisme emissor
:   Institut Valencià d'Art Modern, IVAM

Tipus de document
:   Correcció d'errades

Anàlisi jurídica

 Descriptors 

:   * concurs administratiu

CORRECCIÓ d'errades de la Resolució 21 de setembre de 2020, del director de l'Institut Valencià d'Art Modern, per la qual es convoca procés de selecció per a l'ingrés com a personal fix en el lloc de treball de l'IVAM de naturalesa laboral, número 99, cap de Comunicació, corresponent al torn lliure de l'oferta d'ocupació pública de l'IVAM de 2017, convocatòria 1/2020. [2020/9523]  
En el Diari Oficial de la Generalitat Valenciana número 8938, de 28 d'octubre de 2020, s'ha publicat la Resolució de 21 de setembre de 2020, del director de l'Institut Valencià d'Art Modern per la qual es convoca procés de selecció per a l'ingrés com a personal fix en el lloc de treball de l'IVAM de naturalesa laboral, número 99, cap de comunicació, corresponent al torn lliure de l'oferta d'ocupació pública de l'IVAM de 2017, convocatòria 2/2020, en la qual s'ha observat un error aritmètic en la base 4.2, B, f, que es corregeix a continuació:  
  
On diu:  
«- f. Altres cursos de formació i perfeccionament de duració igual o superior a 15 hores, el contingut de les quals estiga relacionat amb les funcions del lloc, fins a un màxim d'1 punt, i conformement a la següent escala:  
a) De 100 o més hores, 1,5 punt.  
b) De 75 o més hores, 1 punt.  
c) De 50 o més hores, 0,70 punt.  
d) De 25 o més hores, 0,50 punts.  
e) De 15 o més hores, 0,20 punts?»;  
  
Ha de dir:  
«... f. Altres cursos de formació i perfeccionament de duració igual o superior a 15 hores, el contingut de les quals estiga relacionat amb les funcions del lloc, fins a un màxim d'1 punt, i conformement a la següent escala:  
a) De 75 o més hores, 1 punt.  
b) De 50 o més hores, 0,70 punts.  
c) De 25 o més hores, 0,50 punts.  
d) De 15 o més hores, 0,20 punts?».  
  
València, 10 de novembre de 2020.- La directora de l'IVAM: Núria Enguita Mayo.
Diari Oficial de la Generalitat Valenciana


Sumari del DOGV 8754, del 04-03-2020 (2020/1491)

Notificació de la sentència dictada en el judici verbal número 428/2017.
------------------------------------------------------------------------

### Dades del document

Número de DOGV
:   8754

Data del DOGV
:   04-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/1491


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el judici verbal número 428/2017. [2020/1491]  
Miguel Ángel García Herrera, secretari del Jutjat de Primera Instància núm.7 de València, faig saber:  
Que en aquest jutjat se segueix un procediment de judici verbal (desnonament precari) 428/17, a instància de María Luisa Sempere Martínez, en nom i representació de Fermentaciones de Levante, SL, contra Daimeas, SL, en què per resolució del dia de hui he acordat, com ho verifique, notificar la sentència dictada en les actuacions indicades al demandat Daimeas, SL, en parador ignorat.  
La part dispositiva de la sentència és, literalment, com segueix:  
  
  
«Dispositiva  
Estime la demanda de reclamació de rendes interposada per la procuradora María Luisa Sempere Martínez en nom i representació de Fermentaciones de Levante, SL, i condemne Daimeas, SL, al pagament de la quantitat de 4.970,53 euros en concepte de rendes pendents del lloguer del local del carrer Maestro Sosa, núm. 1, baix B, de València; i al pagament dels interessos sobre la quantitat de 4.244,53 euros, al tipus d'interés legal dels diners, a comptar des de la data de la interposició de la demanda, 30 de març de 2017; i sobre la quantitat de 4.970,53 euros des del 6 de juny de 2017, fins al seu pagament.  
Condemne Daimeas, SL, al pagament de les costes causades en aquesta instància.  
Registreu en el sistema informàtic i notifiqueu aquesta resolució a les parts, amb l'advertiment que és susceptible d'un recurs d'apel·lació.  
  
Notifiqueu aquesta resolució a les parts, amb l'advertiment que és susceptible d'interposar un recurs d'apel·lació davant l'Audiència Provincial de València.  
Lliureu el certificat d'aquesta sentència perquè s'unisca a les actuacions, amb la incorporació de l'original en el llibre de sentències.  
Aquesta és la meua sentència que pronuncie, mane i signe.»  
  
I perquè valga de notificació de la meua sentència, expedisc aquest edicte.  
  
València, 9 de desembre de 2019.- El secretari judicial: Miguel Ángel García Herrera.
Diari Oficial de la Generalitat Valenciana


Sumari del DOGV 8931, del 21-10-2020 (2020/8191)

Notificació de la sentència dictada en les mesures en relació amb els fills número 173/2016
-------------------------------------------------------------------------------------------

### Dades del document

Número de DOGV
:   8931

Data del DOGV
:   21-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/8191


Organisme emissor
:   Jutjat de Primera Instància i Instrucció Número 2 de Paterna

Tipus de document
:   Edicte

Notificació de la sentència dictada en les mesures en relació amb els fills número 173/2016 [2020/8191]  
En el procediment de mesures en relació amb els fills 173/16 seguit a instàncies d'Hilda M. Álava Vaca contra Alfredo Leonardo Carrillo Cuadrado s'ha dictat sentència, que té la part dispositiva, que, literalment, és com diu a continuació:  
Dispositiva  
Estime parcialment la demanda interposada per la procuradora Rosa María Correcher Pardo, en nom i representació d'Hilda M. Álava Vaca contra Alfredo Leonardo Carrillo Cuadrado, acorde en justa conseqüència les següents mesures respecte de la filla menor comuna Alicia Carrillo Álava:  
1. S'atribueix a la mare la guarda i custòdia exclusiva de la filla Alicia, sense règim de visites per al pare i amb exercici exclusiu per la mare de la pàtria potestat.  
2. S'imposa al pare l'obligació de pagament d'una pensió d'aliments en quantia de 200 euros mensuals en el compte designat pel pare en els primers cinc dies de cada mes, amb els increments que corresponguen segons l'IPC anual. Els progenitors abonaran a mitges les despeses extraordinàries.  
No pertoca fer un pronunciament especial sobre les costes causades, i cada part ha d'abonar les costes causades a la seua instància i les comunes a mitges.  
Mode d'impugnació: mitjançant recurs d'apel·lació davant l'Audiència Provincial de València.  
I atés que aquest demandat, Alfredo Leonardo Carrillo Cuadrado, es troba en parador ignorat, expedisc aquest edicte a fi que li valga de notificació en forma.  
  
Paterna, 16 de desembre de 2016.- El secretari judicial: Pablo Campayo Soler.